armvectores/hy_wikipedia_2023 huggingface dataset:
Վեռնիո

Վեռնիո  (իտալերեն՝ Vernio), կոմունա Իտալիայում, գտնվում է Տոսկանա մարզում՝ Պրատո գավառում։
Բնակչությունը կազմում է 6118 մարդ (2014 թվականի տվյալներով)։ Խտությունը՝ 94 մարդ/կմ²։ Տարածքը՝ 63 կմ²։ Էլեկտրոնային փոստ` 59024։ Հեռախոսային կոդ` 0574։
Կոմունայի հովանավորն է Սուրբ Լեոնարդ Նոբլացին։ Տոնը նշվում է նոյեմբերի 6-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0574 931011
Էլեկտրոնային հասցե։ comune@comune.vernio.po.it
Գլխավոր կայք։ http://www.comune.vernio.po.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
ազգային ինստիտուտ (անգլ.)(չաշխատող հղում)
Ադելաիդա (կղզի)

Ադելաիդա կամ Իսլա Ադելաիդա կամ Իսլա Բելգրանո մեծ, հիմնականում սառուցապատ կղզի՝ 139 կիլոմետր (75 ծովային մղոն) երկարությամբ և 37 կիլոմետր (20 ծովային մղոն) լայնությամբ։ Գտնվում է Անտարկտիկական թերակղզու արևմտյան ափին գտնվող Մարգարիտա ծովածոցի հյուսիսային հատվածում։ Ջինջեր կղզիները գտնվում են հարավային բևեռում։ Բադիսը Ադելեիդ կղզու ամենաարևելյան լեռն է և ունի 1220 մետր բարձրություն։ Կղզին ընկած է Արգենտինական, Բրիտանական և Չիլիական Անտարկտիդայի սահմանների միջև։


== Պատմություն ==

Ադելաիդա կղզին հայտնաբերվել է 1832 թվականին Բրիտանական արշավախմբի անդամ Ջոն Բիսկոի կողմից։ Կղզին առաջին անգամ հետազոտվել է ֆրանսիական արշավախմբի անդամ Ժան-Բատիստ Շարկոի կողմից։
Համապատասխանեցնելով այդ ժամանակվա սկզբնաղբյուրների հետ՝ Բիսկոն կղզին անվանակոչում է Ադելաիդա՝ ի պատիվ Մեծ Բրիտանիայի թագուհի Ադելաիդայի։
Կղզին ունի 2 հենակետ։ Հին Ադելաիդա կղզու հենակետը (հայտնի նաև հիմք Թ) կառուցվել է Ֆոլկլենդյան կղզիների կախվածության հետազոտության կողմից (ՖԿԿՀ), որը դարձել է Բրիտանական Անտարկտիդայի հետազոտություն։ Հենակետը փակվում է անկայուն օդային ճանապարհների պատճառով, և 1976-1977 թվականներին աշխատանքները տեղափոխվում են նոր Ռոդերայի հետազոտության կայան։ Այս հենակետը մնում է բաց։ 1984 թվականին հին ԲԱՀ-ը հանձնվում է Չիլիական լիազորությանը, երբ վերանվանվում է Թենիենթե Լուիս Կարվահալ Վիլլարոել Անտարկտիկական Հենակետ։ Հետագայում չիլիացիներն այն օգտագործում են որպես ամառային միակ կայան։ Թեև օդային ճանապարհները բարձրավանադակներից դեպի կայան դարձել են այնքան անկայուն, որ Չիլիի ռազմաօդային ուժերը այստեղ դադարեցրել են գործողությունները։ Չիլիի ռազմածովային ուժերը գրեթե ամեն ամառ այցելում են կայան, որպեսզի ապահովեն դրա լավ պահպանությունը։ ԲԱՀ-ն այցելում է կայան նաև ձմեռվա ընթացքում, երբ մուտքն ավելի հեշտ է բարձրավանդակներից ։ Ժամանակի երկարության շնորհիվ կղզին բնակեցվել է Անտարկտիկական չափանիշներին համապատասխան։


== Ծանոթագրություններ ==


== Արտաքին հղումներ ==
BAS Mapping Catalogue(չաշխատող հղում)
Images at BAS
Բուլգուրտ

Բուլգուրտ (ռուս.՝ Булгурт), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5403) Տակաչիհո

(5403) Տակաչիհո (անգլ.՝ Takachiho), աստերոիդ աստերոիդների հիմնական գոտում։ Հայտնաբերվել է 1990 թվականի փետրվարի 20-ին Յոշիո Կուշիդայի և Մասարու Ինոուեի կողմից Յացուգատակեյում։
Միջին հեռավորությունը Արեգակից կազմում է 3,022586 ա. մ., առավելագույնը մոտենում է 2,826 ա. մ. հեռավորության վրա և հեռանում 3,2192 ա. մ.։ Արեգակի շուրջ մեկ ամբողջական պտույտ է կատարում 1919,4 երկրային օրվա ընթացքում, իր ուղեծրով շարժվելով միջինում 0,187558 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5403) Տակաչիհո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երկաթուղու երեխաները

Երկաթուղու երեխաները (անգլ.՝ «The Railway Children»), մանկագիր Էդիթ Նեսբիթի ստեղծագործությունը, որն առաջին անգամ անգլերենով տպագրվել է «The London Magazine»-ում 1905 թվականին։  Առանձին գրքով ստեղծագործությունը հրատարակվել է 1906 թվականին։ Սյուժեն բազմիցս էկրանավորվել է։


== Սյուժե ==
 
Լոնդոնյան մի ընտանիք տեղափոխվում է Յորկշիրում՝ երկաթուղու մոտ գտնվող «Երեք խողովակ» տուն։ Ընտանիքի հայրը, որը նախկինում աշխատել էր արտաքին գործերի նախարարությունում, հայտնվել է բանտում լրտեսության կեղծ մեղադրանքով։ Երեխաները՝ Ռոբերտը, Փիթերը և Ֆիլլիսը, ընկերություն են անում կայարանի հերթապահ Միստր Փարքսի և ռուս ներգաղթյալ Վլադիմիր Սչեպանսկու հետ, որն Անգլիա է ժամանել իր ընտանիքը գտնելու հույսով։ Վեպը երջանիկ ավարտ է ունենում. ընտանիքի հորը ազատում են՝ հանելով անարդար մեղադրանքները և վերադարձնելով նրա բոլոր իրավունքները։


== Ստեղծման պատմություն ==
Անմեղ դատապարտյալի թեման հեղինակին սկսել է հետաքրքրել Դրեյֆուսի գործի շնորհիվ, որը տեղի է ունեցել գրքի ստեղծումից մի քանի տարի առաջ։ Ռուս էմիգրանտի նախատիպը կարող են լինել Սերգեյ Միխայլովիչ Ստեպնյակ-Կրավչինսկին և Պյոտր Ալեքսեևիչ Կրոպոտկինը, որոնք եղել են գրողի ընկերները։
Գիրքն անդրադառնում է ռուս-ճապոնական պատերազմի թեմային և դրա նկատմամբ անգլիացիների վերաբերմունքին, քննադատում կայսերական Ռուսաստանը։


== Էկրանավորում ==
Գիրքն էկրանավորվել է 6 անգամ. 

1940 – «Children' s Hour»-ի սերիա,
1951 – ԲիԲիՍի-ի արտադրության 8 և 4 սերիանոց ֆիլմեր։
1957 – Բի Բի Սի-ի արտադրության 8 սերիանոց ֆիլմ։
1968 – Բի Բի Սի-ի արտադրության 7 սերիանոց ֆիլմ։ Գլխավոր դերերում՝  Ջենի Էգաթեր և Ջիլիան Բեյլի։
1970 – Լայներ Ջեֆֆրիսի  ֆիլմը, որի գլխավոր դերերում նկարահանվել են Ջենի Էգաթերը և Դինա Շերիդանը։
1999 – ITV հեռուստատեսային սերիալ։ Դերերում՝ Ջենի Էգաթեր, Ջեմայմա Ռուպեր, Ջեք Բլյումենո, Ջեյ Ջեյ Ֆիլդ։Ստեղծագործության հիման վրա ստեղծվել են նաև թատերական բեմադրություններ։


== Գրագողության մեղադրանքներ ==
2011 թվականին Նեսբիթը մեղադրվել է Ադա Ջ. Գրեյվսից սյուժեն փոխառելու մեջ։ Վերջինիս «Տունը երկաթուղու մոտ» ստեղծագործությունն առաջին անգամ հրատարակվել է 1896 թվականին և մաս-մաս լույս տեսել հայտնի ամսագրում 1904 թվականին։ Երկու ստեղծագործություններն ունեն բազմաթիվ ընդհանուր գծեր։


== Ժողովրդական մշակույթում ==
Մեծ Լոնդոնի Լիում գտնվող 200-մետր երկարությամբ ճանապարհը կոչվել է «Երկաթուղու երեխաների ճանապարհ»  ի պատիվ Նեսբիթի համանուն վեպի։ Նույնպիսի անունով ճանապարհ կա Օքսենհոուփում։


== Ծանոթագրություններ ==


== Գրականություն ==
Эдит Несбит Дети железной дороги / Переводчик: А. Шарапова. — Энас-книга, 2010. — 256 с. — (Маленькие женщины). — ISBN 978-5-91921-012-2
Эдит Несбит Дети железной дороги / Переводчик: Ж. Сарманова. — Фолиант, 2013. — 48 с. — (Мировая классика - детям). — ISBN 978-601-292-664-4
Эдит Несбит Дети железной дороги. Повесть / Переводчик: А. Шарапова. — Энас-книга, 2014. — 256 с. — (Книги на все времена). — ISBN 978-5-91921-187-7
Эдит Несбит Дети железной дороги / Переводчики: Иванов А., Устинова А.. — Эксмо, 2015. — 352 с. — (Лучшая классика для девочек). — 4000 экз. — ISBN 978-5-699-81770-2
Սսի համալսարան

Սիսի համալսարան, աշխարհիկ բարձրագույն կրթական հաստատություն Կիլիկյան Հայաստանում։ Հիմնադրել է Ներսես Լամբրոնացին։ Հովհաննես Երզնկացու վկայությամբ, «համալսարան» բառը առաջին անգամ աղբյուր է ստացել Սիս քաղաքից։
Սիսի համալսարանը մեծ հռչակ է ձեռք բերել, որտեղ կրթություն են ստացել հայ գիտության ու մատենագրության անվանի գործիչներ Մխիթար Գոշը, Հովհաննես Երզնկացին, Կիրակոս Գանձակեցին, Վարդան Արևելցին և ուրիշներ։
Հովհաննես Երզնկացու վկայությամբ՝ Սիսում գործում էր նաև բժշկական համալսարան, ուներ հարուստ ու բազմալեզու գրքերի մատենադարաններ։


== Ծանոթագրություններ ==
(1430) Սոմալիա

(1430) Սոմալիա (անգլ.՝ Somalia), աստերոիդ աստերոիդների հիմնական գոտում։ Հայտնաբերվել է 1937 թվականի հուլիսի 5-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 2,561791 ա. մ., առավելագույնը մոտենում է 2,0564 ա. մ. հեռավորության վրա և հեռանում 3,0672 ա. մ.։ Արեգակի շուրջ մեկ ամբողջական պտույտ է կատարում 1497,66 երկրային օրվա ընթացքում, իր ուղեծրով շարժվելով միջինում 0,240375 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1430) Սոմալիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խարկովցի (գյուղ, Պրիյատինի շրջան)

Անվան այլ կիրառումների համար տե՛ս՝ ԽարկովցիԽարկովցի (ուկրաիներեն՝ Харківці), գյուղ Ուկրաինայի Պոլտավայի մարզի Պրիյատինի շրջանում։
2001 թվականի տվյալներով Խարկովցի գյուղում բնակվում էր 664 մարդ։ Բնակավայրը զբաղեցնում է 7258 կմ² տարածք։ Բնակչության խտությունը կազմում էր 91,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուոնվիչինո

Բուոնվիչինո (իտալերեն՝ Buonvicino), քաղաք Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 2 538 մարդ, բնակչության խտությունը կազմում է 850 մարդ/կմ²։ Զբաղեցնում է 55 կմ² մակերես տարածք։ Փոստային ինդեքսն է՝ 87020։ Հեռախոսային կոդը՝ 0985։


== Ծանոթագրություններ ==
Հարություն Անժուր

Հարություն Գևորգի Անժուր (Չեբոտարյան), (ապրիլի 21, 1885(1885-04-21), Նոր Նախիջևան, Եկատերինոսլավի նահանգ, Ռուսական կայսրություն - դեկտեմբերի 4, 1958(1958-12-04), Երևան, Հայկական ԽՍՀ, ԽՍՀՄ), հայ խորհրդային ֆիզիկոս։ 1935 թվականից՝ պրոֆեսոր, ՀԽՍՀ գիտության վաստակավոր գործիչ (1941)։


== Կենսագրություն ==
Ավարտել է Դոնի Ռոստովի ռեալական ուսումնարանը (1902), սովորել Պետերբուրգի տեխնոլոգիական ինստիտուտում (1902-1905), Լոգանի (1906-1909) և Սորբոնի (1909-1912) համալսարաններում։


== Գործունեություն ==
1913-1920 թվականներին աշխատել է տարբեր վայրերում (Դոնի Ռոստով, Նովորոսիյսկ, Թիֆլիս, Գելենջիկ և այլն)։ 1920 թվականին տեղափոխվել է Երևան և աշխատանքի անցել արական գիմնազիայում։ 1921 թվականից աշխատել է պետական համալսարանում, որտեղ կազմակերպել է ֆիզիկայի լաբորատորիա, դասավանդել մեխանիկայի ֆիզիկական հիմունքներ, էլեկտրականություև, էլեկտրառադիոտեխևիկսւյի հիմունքներ առարկաները։ 1925 թվականին գործուղվել է Փարիզ՝ էլեկտրական չափումների նորագույն մեթոդների և ռադիոտեխնիկայի ասպարեզում կատարելագործվելու, ստացել է ռադիոինժեների դիպլոմ՝ միաժամաևակ աշխատելով Մ. Կյուրիի լաբորատորիայում։ 1928 թվականին վերադարձել է Երևան, կազմակերպել համալսարանի էլեկտրառադիո-լաբորատորիան։ 1938-1950 թվականին եղել է էլեկտրականության և տատանումների ֆիզիկայի ամբիոնի վարիչ։ Անժուրը ՀԽՍՀ-ում ռադիոյի մասսայականացման առաջին ջատագովներից է ցուցադրել ու տարածել է սուպերհետերոդինային ռադիոընդունիչը, կազմակերպել ռադիոսիրողների խմբակևեր և այլն։ Անժուրի գիտական աշխատաևքները վերաբերում են էլեկտրամագնիսակաև էներգիայի ճառագայթման, մագնիսական ինդուկցիայի, պինդ մարմնի մեխանիկայի և օպտիկայի զանազան հարցերին։ Անժուրը գրել է նաև էլեկտրականությաև դասընթաց և լաբորատոր աշխատանքների ձեռնարկ։ Մահացել է 1958 թվականի դեկտեմբերի 4-ին, Երևանում։


== Երկեր ==
Ֆիզիկայի պրակտիկում :Էլեկտրականություն և մագնիսականություն, 1956


== Ծանոթագրություններ ==
Խոստա

Խոստա (ռուս.` Хоста), միկրոշրջան Ռուսաստանի Դաշնության Կրասնոդարի երկրամասի Մեծ Սոչիի Խոստայի շրջանում, Խոստա գետի հովտում։ Խոստայի շրջանի վարչական կենտրոնն է։ Գտնվում է Սև ծովի ափին, Սոչիի կենտրոնից 21 կմ հեռավորության վրա։ Երկաթուղային կայարան է, ծովափնյա կլիմայական առողջարան և զբոսաշրջության կենտրոն։


== Պատմական ակնարկ ==
Բնակավայրը հայտնի է միջնադարից, որպես աբխազական Խամիշ իշխանական տոհմի տիրույթ։ 12-րդ դարում այստեղ գտնվում էր ջենովական Կաստո առևտրավանը։
1899 թվականին Խոստա բնակավայրին շնորհվել է քաղաքի կարգավիճակ։ Խոստա գետի հովիտը գետաբերանի մոտ` բաժանվել է 175 քաղաքային, 60 արհեստագործական և 50 ամառանոցային հողատարածքների։ 1905 թվականի դեկտեմբերի 28-ից մինչև 1906 թվականի հունվարի 6-ը, Խոստայում գործունեություն է ծավալել Սոչիի հանրապետությունը։
1951 թվականին ընդգրկվել է Սոչի քաղաքի կազմի մեջ և ստացել միկրոշրջանի կարգավիճակ։


== Տեսարժան վայրեր ==
Խոստայի ամրոցը (7-րդ դար)։
Կենա-շիմշատային պուրակը։
Ծծմբաջրածնային ջրաբուժարանը։
Նավալիշինի կիրճը։
Խոստայի շրջանի պատմության թանգարանը։


== Ծանոթագրություններ ==
Չամուրլի (Կարսի գավառ)

Անվան այլ կիրառումների համար տե՛ս՝ Չամուրլի (այլ կիրառումներ)Չամուրլի, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Ջոն սթրիթի թատրոն

Ջոն սթրիթի թատրոն (անգլ.՝ John Street Theatre), թատրոն, որ գոյություն է ունեցել Ներքին Մանհեթենի Ջոն սթրիթ փողոցում, XVIII դարի երկրորդ կեսին։
Թատրոնի հիմնադրել է անգլիացի դերասան Դեյվիդ Դուգլասը (անգլ.՝ David Douglass, 1720—1786), ով 1750 թվականից բնակվել է Յամայկայում։ Այնտեղ նա ծանոթացել է հյուրախաղերով հանդես եկող թատերախմբի ղեկավար Լյուիս Խալամի հետ (անգլ. Lewis Hallam, 1714—1756): Խալամի մահից քիչ անց Դուլգասն ամուսնացել է նրա այրու հետ։ Նրանք սկսում են միասին ղեկավարել Խալամի թատերախումբը, որն ստացել էր «Ամերիկյան թատերախումբ» անվանումը (անգլ. American Company): Խումբը հյուրախաղերով շրջում էր երկրով մեկ։ Նրանց ելույթ ունեցած վայրերում ստեղծվում էին  ժամանակավոր թատրոններ։ Այսպես, Նյու-Յորքում ստեղծվում են երկու ժամանակավոր թատրոններ, երրորդը, որը բացվել էր 1767 թվականի դեկտեմբերի 7-ին Ջոն-սթրիթ փողոցում, ներկայիս 15-21 տների տեղում, դառնում է այդ քաղաքի առաջին հիմնական թատրոնը։
Շինությունը կառուցվել է Ֆիլադելֆիայում գտնվող Սաութուոք (անգլ.՝ Southwark Theatre) հիմնական թատրոնի նմանությամբ, որը կառուցվել էր դրանից տասը տարի առաջ։  Ֆիլադելֆիայի թատրոնը եղել է երկրի առաջին մշտական թատրոնը, և իր հերթին կառուցվել է Լոնդոնի թատրոնների սկզբունքով։ Ջոն սթրիթի թատրոնը փողոցից 18 մետր հեռու էր։ Թատրոնի դիմային հատվածի տեսքը հայտնի չէ, սակայն դրամատուրգ Ուիլիամ Դանլապը նկարագրել է թատրոնի շենքը որպես «կարմիր գույնով ներկված 
տգեղ փայտե կառույց»։
Թատրոնը բացվել է «Երկրպագուների խորամանկությունները» կատակերգության բեմադրությամբ։ 1769 թվականի մայիսի 29-ին «Կողպեք» (անգլ. The Padlock) ներկայացման մեջ դերասան Լյուիս Խալամ կրտսերը կատարել է Մունգոյի դերը։ Հետագայում նրա օգտագործած սև դեմքի (blackface) գրիմը շատ տարածված է դառնում։ 1774 թվականին մայրցամաքային առաջին կոնգրեսը ներկայացումների բեմադրությունն արգելող որոշում է ընդունում, որից հետո թատերախումբը ժամանակավորապես դադարեցնում է ելույթները և տեղափոխվում Վեստ Ինդիա։ 1777 թվականին Անկախության պայքարի ժամանակ անգլիացիների` քաղաք գալով թատրոնը վերանվանվել է` կոչվելով «Արքայական թատրոն» (անգլ. Theatre Royal): Ներկայացումների բեմադրությունները վերսկսվում են։ 1783 թվականին, քաղաքի ազատագրումից հետո, նախորդ թատերախումբը վերադառնում է թատրոն։ Այդ շրջանում թատրոնի աջակիցներն էին Ջորջ Վաշինգտոնը և Ջոն Ադամսը։ 1792 թվականին թատրոն է գալիս դերասան Ջոն Հոդգինսոնը (անգլ. John Hodgkinson), ով շուտով շատ հայտնի է դառնում։ 1794 թվականին նա ղեկավարել է թատերախումբը։ Այդ ժամանակ արդեն թատրոնի շենքը պիտանի չէր օգտագործման համար, և 1795 թվականին դրա ղեկավարությունը որոշում է նոր շենք կառուցել Պարկ Ռոուում։ Տեղափոխումը տեղի է ունենում 1798 թվականին, հենց այդ ժամանակ էլ քանդվում է Ջոն Սթրիթի շենքը։


== Ծանոթագրություններ ==
Մադոննա դել Պոնտեի բազիլիկա (Լանչանո)

Մադոննա դել Պոնտեի բազիլիկա (Լանչանո) (իտալերեն՝ Basilica della Madonna del Ponte), հռոմեական կաթոլիկ եկեղեցական համալիր իտալական Լանչանո քաղաքում, Կյետի նահանգում, Աբրուցցո շրջանում, Իտալիայում։


== Պատմություն ==
Այս հիանալի տաճարի յուրահատկությունն այն է, որ այն Հին Հռոմի ժամանակներում կառուցած եռակամար կամրջի վրա է կառուցված։ Կառուցվել է կայսր Դիոկղետիանոսի հրամանով։
Եկեղեցին Աստվածամոր պատվին է անվանվել Լանչանոյի բնակիչների կողմից 1389 թվականին։ Սկզբում այն կոչվել է Կամրջի Սուրբ Կույս Մարիամի օրատորիա, իսկ այնուհետ Սանտա Մարիա դե լե Գրացիե։
Բազիլիկայի անվանումը եկել է այստեղ գտնվող «Աստվածածինը նորածինը գրկին» արձանից, որը գտնվել է 1088 թվականին կամրջի կամարներից մեկի տակից, երբ կատարվում էր վերականգնում, քանի որ երկրաշարժից այն բավականին տուժել էր։ Դրանից հետո արձանը կոչվեց Կամրջի Տիրամայր կամ Մադոննա դել Պոնտե։ Արձանը VIII դարի բյուզանդական սրբապատկերներից մեկի կրկնօրինակն է։ Կարծիք կա, որ այն կամրջի տակ են պահել՝ զգուշանալով սրբապատկերների գողերից։
Եկեղեցին կառուցվել է XIV դարում։ Իսկ արդեն XVII դարում Տոմազո Սոտարդոն, որը Միլանից էր, կառուցում է զանգակատունը։ 1785 թվականին սկսվեցին ներքին ճարտարապետական տարածքի հարստացման աշխատանքները։
XVIII դարում եկեղեցին ամբողջությամբ վերակառուցվել է ինժեներ-կոնստրուկտոր Էուջենիո Միկիտելիի կողմից։ Ճակատի բարեկարգման աշխատանքները, որոնք սկսվել էին 1819 թվականին մինչև վերջ ավարտին չհասան։
1942 և 1943 թվականներին բազիլիկան ենթարկվել է ռեստավրացիայի։


== Ներքին տեսք ==

Բազիլիկայի ներքին տեսքը իրենից ներկայացնում է յուրօրինակ մի նավ՝ շրջանակված կորնթոսյան որմնասյուներով ու խոյակներով, որոնք պահում են կամարակապը։ Խորանը նեոկլասիցիզմի ոճով է կառուցվածև զարդարված է նկարներով։ Երեք խորշերում էլ գտնվում է Սրբություն սրբոցը։ Խորանի ներքին մասում էլ հենց գտնվում է հայտնի արձանը՝ Մադոննա դել Պոնտեն։
Ճակատն ունի ցուցադրական մի հատված, որը սյունազարդ ճեմուղի է իրենից ներկայացնում։ Պատերը երեսապատված են աղյուսներով։
Զանգակատունը եռահարկ է և գլխավոր շինությունից հեռու է գտնվում։
Բազիլիկայի ներսում, աջ կողմում, գտնվում է Սանտիսիմո Սակռամենտոյի ժամատունը, որը զարդարված է նեապոլցի նկարիչ Ջաչինտո Դիանոյի վրձնին պատկանող որմնանկարներով։
1985 թվականի երկրաշարժից հետո բազիլիկայում կատարվել է նորոգում՝ եկեղեցական կանոնները հաշվի առնելով։ Նոր խորանը օծվել է 1996 թվականին։


== Պատկերասրահ ==

		
		
		
		
		


== Արտաքին հղում ==
Լանչանոյի եկեղեցական համալիրի պատմությունը (իտալ.)


== Ծանոթագրություններ ==
Բեշքիլիսա

Բեշքիլիսա, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ումմ-Քասրի ճակատամարտ

Ումմ-Քասրի ճակատամարտ, ԱՄՆ-ի կողմից Իրաք ներխուժման ժամանակ իրականացվող ռազմական գործողություններից մեկը։
2003 թվականի մարտի 21-ին ԱՄՆ-ի ռազմական միավորումները սկսեցին ռազմավարական մեծ նշանակություն ունեցող Ումմ-Քասր նավահանգստի գրոհը։ Ումմ-Քասրի գրոհին մասնակցում էին ԱՄՆ-ի 15-րդ ծովային էքսպեդիցիոն ջոկատը, Բրիտանիայի կոմմանդոսի 3-րդ բրիգադն ու լեհ զինվորները։
Իրաքցի զինվորները ցույց տվեցին ուժեղ դիմադրություն։ Քաղաքում ընթացան կատաղի մարտեր։ Մարտի 25-ին քաղաքը անվտանգ հայտարարվեց, սկսվեց տարածքի ականազերծումը, օգտվելով տրալերներից ու դելֆիններից։
Ականազերծումից հետո Ումմ-Քասրը մեծ դեր խաղաց կոալիցիոն ուժերի կուտակման և քաղաքացիական բնակչության շրջանում հումանիտար օգնության համար։


== Ծանոթագրություններ ==
Լեի (Իտալիա)

Լեի (իտալ Lei), կոմունա Իտալիայում՝ Սարդինիա մարզի Նուորո գավառում։
Բնակչությունը՝ 601 մարդ՝ (2008 թ.), բնակչության խտությունը՝ 32 մարդ/կմ², զբաղեցրած տարածքը՝ 19 կմ²։
Փոստային ինդեքս՝ 8010 , հեռախոսային կոդ՝ 0785 ։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0785 40805
Պաշտոնական կայք։ http://www.comune.lei.nu.it


== Հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
(6962) Սամերսայենս

(6962) Սամերսայենս (անգլ.՝ Summerscience), աստերոիդ աստերոիդների հիմնական գոտում։ Հայտնաբերվել է 1990 թվականի հուլիսի 22-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,284932 ա. մ., առավելագույնը մոտենում է 1,944 ա. մ. հեռավորության վրա և հեռանում 2,6259 ա. մ.։ Արեգակի շուրջ մեկ ամբողջական պտույտ է կատարում 1261,56 երկրային օրվա ընթացքում, իր ուղեծրով շարժվելով միջինում 0,285361 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6962) Սամերսայենս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շաման

Շաման, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Նովոսոֆիևկա (գյուղ, Սնիգիրյովկայի շրջան)

Անվան այլ կիրառումների համար տե՛ս՝ ՆովոսոֆիևկաՆովոսոֆիևկա (ուկրաիներեն՝ Новософіївка), գյուղ Ուկրաինայի Նիկոլաևի մարզի Սնիգիրյովկայի շրջանում։
2001 թվականի տվյալներով Նովոսոֆիևկա գյուղում բնակվում էր 559 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիոն (գյուղ)

Սիոն (վրաց.` სიონი), գյուղ Վրաստանի Քվեմո Քարթլիի մարզի Մառնեուլի շրջանում, Շուլավեր գետի ձախ ափին, վարչական կենտրոն Մառնեուլ քաղաքից 29 կմ հեռավորության և ծովի մակարդակից 710 մ բարձրության վրա։


== Բնակչությունը ==
Համաձայն 2002 թվականի տվյալների, գյուղն ուներ 351 բնակիչ, հիմնականում հայեր և վրացիներ, որից 179 տղամարդ և 172 կին, իսկ 2014 թվականի տվյալներով, գյուղում ապրում էր 192 մարդ, որից 88 տղամարդ և 104 կին։
Գյուղում և շրջակայքում պահպանվել են վաղ միջնադարյան եկեղեցիների ավերակներ։


== Ծանոթագրություններ ==
Տորունիքի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Տորունիք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Աստերոիդների դաս T

Աստերոիդների դաս T, աստերոիդների դաս է, որի ներկայացուցիչները համեմատաբար հազվադեպ են հանդիպում աստերոիդների գոտու ներքին հատվածներում։ Նրանց բաղադրությունը անհայտ է։ Մակերևույթը բնութագրվում է չափազանց ցածր ալբեդոյով, ունի թույլ և չափավոր կլանման կարմիր սպեկտր, ինչպես նաև չափավոր կլանում ալիքի 0,85 մկմ երկարության ժամանակ։
Մինչև այս պահը չի գտնվել երկնաքար, որի սպեկտրը նման լիներ այս դասի աստերոիդների սպեկտրերին։ Համարվում է, որ այս դասի աստերոիդների մակերևույթը կազմված է անջուր ապարներից։ Նրանք, հավանաբար նման են P և D դասերի աստերոիդների հետ, կամ հնարավոր է չափազանց փոփոխված C դասի աստերոիդներին։ Այսպիսի աստերոիդների օրինակ է ծառայում (114) Կասանդրա աստերոիդը։


== Տես նաև ==
Աստերոիդների ընտանիքներ
Աստերոիդների արդյունաբերական օգտագործում
Աստերոիդների սպեկտրալ դասեր
Աստերոիդների ցանկ
Աստերոիդների գոտի


== Արտաքին հղումներ ==
Աստերոիդների տեսակներ Archived 2012-06-23 at the Wayback Machine.
Կլիմովո (գյուղ, Կրասնոգվարդեյսկի շրջան)

Կլիմովո (ուկրաիներեն՝ Климове, Ղրիմի թաթարերեն՝ Rotendorf), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Ռոտենդորֆ։
2001 թվականի տվյալներով Կլիմովո գյուղում բնակվում էր 870 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գուգ

Գուգ կղզին (անգլերեն՝ Gugh, կելտերեն՝ Keow) Սիլլի կղզիների մեծությամբ վեցերորդ կղզին է։ Նրան ամենամոտ գտնվողը Սուրբ Ագնեսայի կղզին է, որին կղզին միանում է բնական ավազե կամրջով։ Կղզու երկարությունը մոտ մեկ կիլոմետր է, իսկ ամենալայն տարածքը կազմում է մոտ 500 մետր։ 2001 թվականի տվյալներով կղզում ապրում էր ընդամենը երեք մարդ։


== Պատմությունը և հետաքրքրությունները ==
Կղզում բնակության հետքեր գրանցվել են դեռ բրոնզե դարից։ Կան մի քանի պատմական կոթողներ և որոշ դամբարաններ։ 
Կղզում գտնվող հազվագյուտ թռչունների և բույսերի շնորհիվ կղզին դարձել է հետազոտությունների վայր։ Այստեղ այցելում են բազմաթիվ թռչնասերներ։ Կարելի է հանդիպել օրինակ հազվագյուտ սպիտակապոչ արծվին։
Կղզում կան նաև գրանիտի պաշարներ։


== Տեղեկատվական աղբյուրներ ==
Weatherhill, C. (2007) Cornish Place Names and Language. Ammanford։ Sigma Press.
Ordnance Survey։ Landranger map sheet 203 Land's End ISBN 978-0-319-23148-7.


== Արտաքին հղումներ ==
Lowland heathland - a cultural and endangered landscape
Isles of Scilly Seabird Recovery Project Archived 2013-03-20 at the Wayback Machine.
The Isles of Scilly Area of Outstanding Beauty
The Isles of Scilly Wildlife Trust
Ռաթելսդորֆ

Ռաթելսդորֆ (գերմ.՝ Rattelsdorf), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բամբերգ շրջանի կազմում։ Բնակչությունը կազմում է 4478 մարդ (ըստ 2010 թվականի դեկտեմբերի 31-ի)։ Տարածքը կազմում է 39,58 կմ²։ Պաշտոնական կոդ՝ 09 4 71 174։
Կոմունան բաժանված է 13 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Վերջին հարցազրույցը

«Վերջին հարցազրույցը», վավերագրական կինոնկար է արվեստաբան, Երևանի մանկական ստեղծագործության թանգարանի և Ժամանակակից արվեստի թանգարանի հիմնադիր, Հայաստանի արվեստի վաստակավոր գործիչ Հենրիկ Իգիթյանի կյանքի և ստեղծագործության մասին։ Կինոնկարը «Արվեստակիրներ» ֆիլմաշարից է։ Եթեր է հեռարձակվել 2011 թվականին։


== Ստեղծագործական անձնակազմ ==
Ռեժիսոր - Վահե Յան
Պրոդյուսեր - Ռուբեն Ջաղինյան
Սցենարիստ - Սոնա Ալեքսանյան
Նախագիծն իրականացվել է «Հայկական վեկտոր» մշակութային հիմնադրամի մասնակցությամբ և AGBA բանկի աջակցությամբ


== Արտաքին հղումներ ==
«Արվեստակիրներ» ֆիլմաշարը Շարմ Հոլդինգի պաշտոնական կայքում Archived 2012-06-16 at the Wayback Machine.
Դիտել «Վերջին հարցազրույցը» ֆիլմը Sharm Pictures կայքում(չաշխատող հղում)
Խեյվա

Խեյվա, գյուղ Արևմտյան Հայաստանում, Էրզրումի վիլայեթի Այնթապի գավառակում։ Գտնվում է Արածանիի աջ կողմից լեռնային տարածքում, Այնթապ ավանից 22 կմ արևմուտք։
Բնակավայրի միջով անցնում է խճուղի։


== Բնակչություն ==
Ժամանակին եղել է հայաբնակ գյուղ։ XX դարի սկզբին ուներ 30 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պեկսոմա

Պեկսոմա (ռուս.՝ Пексома), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Երգա գետի վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026749
Հիդրոլոգիական ուսումնասիրությունների կոդը - 103002674
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վահան Արծրունի (այլ կիրառումներ)

Վահան Արծրունի կարող է վերաբերել հետևյալ անձանց՝

Վահան Արծրունի - հայ իշխան (մ.թ.ա. 1-ին դար)
Վահան Արծրունի - հայ իշխան (3-րդ դար)
Վահան Արծրունի - հայ իշխան (4-րդ դար)
Վահան Արծրունի - հայ իշխան, որին հայերը փորձեցին թագավոր կարգել (5-րդ դար)
Վահան Արծրունի - հայ իշխան
Վահան Արծրունի - հայ իշխան
Վահան Արծրունի - հայ իշխան
Վահան Արծրունի - հայ իշխան
Վահան Արծրունի - հայ իշխան
Վահան Արծրունի (բժիշկ) - հայ բժիշկ-ակադեմիկոս
Վահան Արծրունի (երաժիշտ) - հայ ռոք երաժիշտ
Միգել Անխել Սիլվեստրե

Միգել Անխել Սիլվեստրե Ռամբիա (ապրիլի 6, 1982(1982-04-06), Կաստելյոն դե լա Պլանա, Վալենսիա, Իսպանիա), իսպանացի դերասան։ Առավել հայտնի է «Վելվետ» հեռուստասերիալում կատարած Ալբերտո Մարքեզի, Նեթֆլիքսի Sense8 հեռուստասերիալում՝ Լիտո Ռոդրիգեսի և «Նարկո» հեռուստասերիալում՝ Ֆրանկլին Յուրադոյի դերերով։ Նրա հայտնի դերերից է եղել Էլ «Առանց կրծքերի չկա դրախտ» հեռուստասերիալում կատարած Դուքուեի դերը։ Դերակատարում է ունելեց HBO-ի 30 մետաղադրամ հեռուստասերիալում։


== Վաղ կյանք ==
Ծնվել է Կաստելյոն դե լա Պլանայում։ Որոշել է դառնալ պրոֆեսիոնալ թենիսիստ, մինչ հունգարական մրցարշավում վնասվածք ստանալը։ Ավելի ուշ նա որոշել է ֆիզիոթերապիա ուսումնասիրել, մինչ այն պահը, երբ հորաքույրը նրան ծանոթացրել է թատրոնի աշխարհին։
Սովորել է դրամա, ֆիզիոթերապիա, ժամանակակից պարեր և ակրոբատիկա, մինչ Միսթր Կաստելյո 2002 մրցույթում հաղթելը։


== Կարիերա ==
Դերակատարում է ունեցել Պեդրո Ալմոդովարի Ես շատ հուզված եմ (իսպ.՝ Los amantes pasajeros) ֆիլմում և իսպանական Վերբո սարսափ թրիլլերում։ Կատարել է Ալբերտո Մարքեզի դերը իսպանական Վելվետ հեռւստասերիալում։
2015 թվականին հեռարձակվել է Նեթֆլիքսի Sense8 դրամա հեռուստասերիալը, որտեղ կատարել է գլխավոր հերոսներից մեկի՝ Լիտո Ռոդրիգես անունով հեռուստանովելի աստղի դերը, որն ապրում է Մեխիկո քաղաքում՝ իր զուգընկեր Հերնանդոյի հետ (դերասան՝ Ալֆոնսո Հերերա)։
2017 թվականին միացել է Նեթֆլիքսի Նարկո հեռուստասերիալի կազմին որպես պարբերաբար հայտնվող կերպարի՝ իրական կյանքում Կալի Քարթնելի կերպարի վրա հիմնված Ֆրանկլին Յուրադոյի դերով։
2020 թվականին հայտարարվել է, որ միացել է Թղթե տունը հեռուստասերիալի հինգերորդ եթերաշրջանի դերասանական կազմին՝ դեռ չբացահայտված դերով։


== Ֆիլմագրություն ==


=== Ֆիլմ ===


=== Հեռուստատեսություն ===


== Թատրոն ==


== Ծանոթագրություններ ==


== Արտաքին հղումներ ==
{{{1}}} Միգել Անխել Սիլվեստրե. պաշտոնական կայք
1+1=1

Անվան այլ կիրառումների համար տե՛ս՝ 1+1 (այլ կիրառումներ)«1+1=1», Պիլոտ խմբի ստուդիական ալբոմը, որը թողարկվել է 2008 թվականի սեպտեմբերի 18-ին։ Այս ալբոմը 2001 թվականին դարձավ «Сказка о Прыгуне и Скользящем»-ի շարունակությունը։ Ալբոմի աշխատանքների ժամանակ խմբի լիդեր Իլյի Կնաբենգոֆը նշել է, որ վերադարձել են «Ջոկոնդա» ալբոմի ձայնային հնչյուններին (2002 թվական)։


== Երգացանկ ==


== Անդամները ==
Իլյա Չյորտ - վոկալ
Վիկտոր Բաստրակով - կիթառ
Նիկոլայ Լիսով - հարվածային
Ստանիսլավ Մարկով - բաս
Անդրեյ Կազաչենկո - ստեղնաշար


== Աղբյուրներ ==
Ալբոմի պաշտոնական կայքը Archived 2013-08-09 at the Wayback Machine.
Ռադովեժ

Ռադովեժ (ռուս.՝ Радовеж), գյուղ Ռուսաստանի Նովգորոդի մարզի Բատեցկի շրջանի կազմում։
Բնակչությունը 2010 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաատե

Սաատե (էստ․՝ Saate), գյուղ Էստոնիայի Վիլյանդիմաա նահանգի Աբյա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թխկուտ (այլ կիրառումներ)

Թխկուտ, կարող է վերաբերել՝

Թխկուտ - գյուղ Հայաստանի Սյունիքի մարզում, Մեղրի գետի միջին հոսանքի ձախ ափին
Թխկուտ - ձմեռանոց Իջևանի շրջանում
Պորեչե (գյուղ, Ռուզսկի շրջան)

Անվան այլ կիրառումների համար տե՛ս՝ ՊորեչեՊորեչե (ռուս.՝ Поречье), գյուղ Ռուսաստանի Մոսկվայի մարզի Ռուզսկի շրջանի կազմում։
Բնակչությունը 2006 թվականին գրանցված տվյալներով կազմում էր 1028 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կլոստերլեխֆելդ

Կլոստերլեխֆելդ (գերմ.՝ Klosterlechfeld), կոմունա Գերմանիայում, Բավարիա երկրամասում։
Ենթարկվում է Շվաբիա վարչական տարածքին։ Մտնում է Աուգսբուրգ շրջանի կազմի մեջ։ Ենթարկվում Լեխֆելդի կառավարությանը։ Բնակչությունը կազմում է 2654 մարդ (2010 թվականի դեկտեմբերի 31 դրությամբ)։ Զբաղեցնում է 2,80 կմ2 տարածք։ Պաշտոնական կոդը 09 7 72 162։

Այստեղ հին ժամանակներից կանգնած էր Wallfahrtskirche "Unserer Lieben Frauen Hilf auf dem Lechfeld" ժամատունը։ Նրա կողքին բնակեցվեցին ֆրանցիսկյան վանականները, որոնք պատկանում էին Ստրասբուրգին։ 1602 թվականին այս տարածքների տիրակալուհին՝ Ռեգինան Իմխոֆից, մոլորվելով ձմռանը դաշտում, երդում է տալիս, որ եթե Սուրբ Աստվածածինը նրան տանի դեպի ճանապարհ, ապա նրա երախտագիտությունը փրկած կյանքի համար կլինի եկեղեցի։
Եկեղեցու նախագիծը պատվերված էր Աուգսբուրգում, Էլիասա Հոլլի մոտ (Ellias Holl)։ Սակայն նա չէր կառուցել եկեղեցին, Էլիասա Հոլլը կառուցել էր միայն նոր ժամատունը։ Իր այժմյան ձևը և չափսերը Kirche Maria Hilfe ստացել է XVII դարի վերջում, երբ ուխագնացները այնքան շատացան, որ ժամատունը դադարեց նրանց տեղավորել։ Ստիպված ևս մեկ ժամատուն կառուցվեց, որի հետ մեկտեղ վերջնականորեն ձևավորվեց եկեղեցու հատակագիծը։ Այդ աշխատանքը կատարեց ճարտարապետ Պադուին, սակայն բոլոր իր հատակագծերը նա հիմնում էր Հոլլի գծագիրների և իր Աուգսբուրգում աշխատանքների վրա։ Ահա ինչու ռոտոնդայի իտալական ոգին այդքան ներդաշնակ զուգակցվում է եկեղեցիների՝ բարոկկոյի հատկանիշներով ճարտարապետության հետ։ Դրա հետ մեկտեղ ուխտագնացների թիվը Kirche Maria Hilfe-ում մեծանում էր։ XVIII դարասկզբին այստեղ էին գալիս ավելի քան 1000000 ուխտագնացներ 1 տարվա ընթացքում։
XVIII դարում եկեղեցին ընդլայնեցին, իսկ ներսում հայտնվեց այնքան շքեղ կահավորում ռոկոկո ոճի մեջ, որ Սուրբ Մարիամի եկեղեցին Կլոստերլեխֆելդում սկսեցին համարել Բավարիայի ամենագեղեցիկ եկեղեցիներից մեկը։ 1984 թվականին եկեղեցին ամբողջությամբ վերականգնեցին։ 2004 թվականին հանդիսավոր նշվեց 400 տարին, այն օրվանից, երբ Kirche Maria Hilfe օծվեց։ Ժամանակակից մենաստանի շենքը ավելի երիտասարդ է քան կապելան. այն կառուցված էր XVII դարի մեջտեղում, իսկ 100 տարվանից հետո այն ձևփոխվել էր և վերականգնվել։


== Ծանոթագրություններ ==
Նեստերովո (գյուղ, Պերեսլավսկի շրջան)

Անվան այլ կիրառումների համար տե՛ս՝ ՆեստերովոՆեստերովո (ռուս.՝ Нестерово), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արվադի շրջան

Արվադի շրջան (արաբ․՝ ناحية أرواد‎‎‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետության, Գտնվում է երկրի արևմտյան մասում՝ Տարտուսի մարզում։ Հանդիսանում է Տարտուսի գավառի 7 շրջաններից մեկը։
Վարչական կենտրոնն Արվադ քաղաքն է։ Ըստ 2004 թվականի պաշտոնական մարդահամարի տվյալներով շրջանի բնակչությունն կազմում է 4,403 մարդ։ Բնակչության մեծամասնությունն Ալավիներ են որոնց մեծամասնությունն սուննի իսլամադավաներ են։
Շրջանը ամբողջությամբ ներառում է միայն Սիրիայի միակ՝ Արվադ կղզին։ Շրջանի ընդանհուր տարածքն կազմում է 0,23 քառ. կմ2։ Գտնվում է մարզկենտրոն Տարտուսից 3 կմ2 հեռավորություն վրա։


== Պատկերասրահ ==

		
		
		


== Տես նաև ==
Սիրիայի շրջաններ
Վարչական բաժանում
Միջերկրական ծով


== Ծանոթագրություններ ==


== Արտաքին հղումներ ==
Հրաուրավոր պատկերներ Արվադից
Արվադ կղզին Գուգլի քարտեզում
Փոքր կղզիներ Մերձավոր Արևելքում
Կիանեթի

Կիանեթի (վրաց.՝ კიანეთი), գյուղ Վրաստանում։ Գտնվում է Քվեմո Քարթլիի մարզի Բոլնիսի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 301 մարդ։


== Ծանոթագրություններ ==
Էյլին Վուդս

Ժակլին Ռութ «Էյլին» Վուդս (անգլ.՝ Jacqueline Ruth «Ilene» Woods, մայիսի 5, 1929(1929-05-05), Պորտսմութ (Նյու Հեմփշիր), Ռոքինգհեմ շրջան, Նյու Հեմփշիր, ԱՄՆ - հուլիսի 1, 2010(2010-07-01), Լոս Անջելես, Կալիֆոռնիա, ԱՄՆ), ամերիկացի երգչուհի և դերասանուհի, հայտնի է Դիսնեյի «Մոխրոտիկ» մուլտֆիլմում Մոխրոտիկի դերի հնչյունավորմամբ։


== Կենսագրություն ==
Ժակլին Ռութ Վուդսը ծնվել է 1929 թվականի մայիսի 5-ին Նյու Հեմփշիր նահանգի Պորտսմութ քաղաքում։ Մանուկ հասակում ուզում էր դառնալ դպրոցի ուսուչուհի, բայց նրա մայրը ցանկանում էր, որ նա դառնա երգչուհի։ Արդյունքում նա արդեն 11 տարեկանում իր սեփական հաղորդմամբ ելույթ է ունեցել Պորտսմուտի տեղական ռադիոյում։ Երկրորդ Համաշխարհային պատերազմի ընթացքում շատ է ճանապարհորդել՝ ելույթ ունենալով ԱՄՆ-ի ռազմաօդային նվագախմբի և հոլիվուդյան աստղերի հետ։
Պատերազմից հետո Ուոլթ Դիսնեյը ավելի քան 400 հավակնորդներից Մոխրոտին հնչյունավորելու համար ընտրել է Էյլին Վուդսին։ Հետագայում Ուոլթ Դիսնեյը խոստովանել է, որ Վուդսի կատարմամբ Մոխրոտը եղել է նրա ամենասիրելի կանացի կերպարը։
Հետագայում նա մասնակցել է բազմաթիվ հեռուստատեսային հաղորդումների, մասնավորապես՝ «Սթիվ Ալենի շոու»-ին։
2003 թվականին արժանացել է Դիսնեյի լեգենդները մրցանակին։
Էյլին Վուդսը մահացել է 2010 թվականի հուլիսի 1-ին ծերանոցում, Ալցհայմերի հիվանդությունից։


== Ծանոթագրություններ ==
Չերնոբաևո (գյուղ, Վյազեմսկի շրջան)

Չերնոբաևո (ռուս.՝ Чернобаево), գյուղ Ռուսաստանի Սմոլենսկի մարզի Վյազեմսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրեսիա (գավառ)

Գրեսիա (իսպ.՝ Grecia), գավառ Կոստա Ռիկայի Ալախուելա նահանգում։


== Աշխարհագրություն ==
Գտնվում է նահանգի արևելյան մասում։ Ռիո Կուարտո շրջանը սահմանակից է Էրեդիա նահանգին։ Վարչական կենտրոնը Գրեսիա քաղաքն է։
Բնակչությունը ըստ 2011 թվականի տվյալների կազմում է 76 898 մարդ։ Տարածքը՝ 395,72 կմ²։


== Շրջաններ ==
Գավառը բաժանված է 8 շրջանների՝

Գրեսիա
Սան Իսիդրո
Սան Խոսո
Սան Ռոկե
Տակարես
Ռիո Կուարտո
Պուենտե դե Պեդրա
Բոլիվար


== Ծանոթագրություններ ==
Ռասսոխովատոե (այլ կիրառումներ)

Ռասսոխովատոե, կարող է վերաբերել՝

Ռասսոխովատոե - գյուղ, Ուկրաինայի Խարկովի մարզի Զոլոչևի շրջանում
Ռասսոխովատոե - գյուղ, Ուկրաինայի Խարկովի մարզի Իզյումի շրջանում
Ռասսոխովատոե - գյուղ, Ուկրաինայի Սումիի մարզի Ախտիրկայի շրջանում
Լաքե Բերտրան

Բերտրան Լաքե (ֆր.՝ Bertrand Laquait, ապրիլի 13, 1977(1977-04-13), Վիշի), ֆրանսիացի ֆուտբոլիստ, դարպասապահ։ 


== Ակումբային կարիերա ==


=== «Նանսի» ===
Բերտրան Լաքեն «Նանսի» ֆուտբոլային ակումբի սան է։ 1997 թվականի օգոստոսի 2-ին «Տրուա» ակումբի դեմ մրցախաղում հիմնական թիմում նորամուտ է ունեցել Լիգա 2-ում։ Մինչև մրցաշրջանի ավարտը, Լաքեն իր թիմի կազմում խաղացել է ևս մեկ մրցախաղ։
1998/99 խաղաշրջանում  «Նանսի» ակումբի հիմնական դարպասապահը շարունակում էր մնալ Ֆրեդերիկ Ռուն, մինչդեռ Բերտրան Լաքեն մասնակցել էր առաջնության 5 մրցախաղում՝ մրցաշարի խաղերի մեծ մասում մնալով պահեստայինների նստարանին։ 1998 թվականի օգոստոսի 23-ին դարպասապահը նորամուտ է ունեցել Լիգա 1-ում՝ «Նանտ» ակումբի հետ մրցախաղում։ 
Խաղային կարճ ժամանակը չի խանգարել Լաքեին 2 մրցաշրջանում կարմիր քարտ ստանալ։ «Օսերա» և «Ստրասբուրա» ակումբների դեմ մրցախաղերում նա մրցավարի կողմից հեռացվել է պահեստայինի նստարանից։
1999/2000 թվականի մրցաշրջանում Բերտան Լաքեն կարողացել է ամրապնդվել «Նանսի»–ի դարպասում։ 2002 թվականին դարպասապահը տեղափոխվել է բելգիական «Շարլերուա» ակումբ։ 


=== «Շարլերուա» ===
2003 թվականի հունվարի 19-ին «Մեխելան» ակումբի դեմ մրցախաղում Լաքեն անցկացրել է առաջին մրցախաղը նոր թիմի կազմում։ 2003 թվականի դեկտեմբերի 20-ին ֆրանսիացի դարպասապահը խփել է գոլ «Մոնսա» ակումբի դարպասին։
2006/200 թվականների մրցաշրջանը Բերտրան Լաքեն վարձակալության իրավունքում անցկացրել է իսպանական «Ռեկրեատիվո» ակումբում։ 2006 թվականի հոկտեմբերի 14-ին դարպասապահը նորամուտ է ունեցել Լա Լիգայում՝ «Ատլետիկո Մադրիդ» ակումբի դեմ խաղում փոխարինելով Հավերա Լոպես Վալեխոյին։ 2007 թվականի հուլիսին մինչև  Բելգիա տեղափոխվելը, Լաքեն իսպանական ակումբի կազմում խաղացել է ևս 10 մրցախաղ (8-ը՝ առաջնությունում և 2-ը՝ երկրի գավաթում)։  
«Շարլերուա» ակումբի կազմում դարպասապահը շարունակել է հանդես գալ մինչև 2008/09 թվականների խաղաշրջանի ավարտը, որից հետո տեղափոխվել է «Էվիան» ակումբ։ Բելգիական թիմի կազմում Լաքեն ընդհանուր առմամբ Ժյուպիլե լիգայում խաղացել է 184 մրցախաղ։ 


=== «Էվիան» ===
«Էվիան»–ը Լաքեի տեղափոխվելու պահին հանդես է եկել Նասոնալ լիգայում՝ Ֆրանսիայի երրորդ ուժեղ դիվիզիոնում, սակայն հաջորդող երկու մրցաշրջաններում թիմը կարողացել է նվաճել Լիգա 1–ի ուղեգիր։ 2012/13 թվականների մրցաշրջանում դարպասապահը ակումբի կազմում դարձել է Ֆրանսիայի գավաթի առաջատար։ 


== Ձեռքբերումներ ==
 «Նանսի»

Դիվիզիոն 2-ի հաղթող՝ 1997/98 «Էվիան»

Ֆրանսիայի գավաթի եզրափակչի մասնակից՝ 2012/13
Լիգա 2-ի հաղթող՝ 2010/11
Լիգա 3-ի հաղթող՝ 2009/10


== Ծանոթագրություններ ==


== Արտաքին հղումներ ==
Профиль на официальном сайте Профессиональной футбольной лиги Франции(ֆր.)
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Профиль на сайте Footballdatabase.eu(անգլ.)
Իշդիշոն

Իշդիշոն, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
1342

1342 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1342 թվականն է, 
XIV դարի 42-րդ տարին։


== Դեպքեր ==


== Ծնունդներ ==


== Մահեր ==
Rockstar Dundee

Rockstar Dundee (սկզբնական շրջանում՝ Ruffian Games), համակարգչային խաղերի մշակմամբ զբաղվող ընկերություն, որը տեղակայված է Դանդի քաղաքում (Շոտլանդիա)։ Հիմնադրվել է 2008 թվականին Գէրի Լիդդոնի, Բիլլի Թոմսոնի և Գարեթ Նոյսի կողմից, ընկերությունը հայտնի է 2010 թվականին թողարկված Crackdown 2 խաղով։ 2020 թվականի հոկտեմբերին Ruffian Games-ը դարձավ Rockstar Games-ի մաս, փոխելով անվանումը Rockstar Dundee-ի։ 


== Պատմություն ==
Ruffian Games-ը հիմնադրվել է 2008 թվականին Գէրի Լիդդոնի, Բիլլի Թոմսոնի և Գարեթ Նոյսի կողմից։ Լիդդոնը և Թոմսոնը իրենց վրա վերցրեցին ստուդիայի ղեկավարումը։ Թիմը կազմված էր մշակողներից, ովքեր աշխատել էին այնպիսի խաղերի վրա, ինչպիսիք են՝ Crackdown, Fable II և Project Gotham Racing»։ Սկզբնական շրջանում Ruffian Games կազմում ընդգրվում էին հիմանակում Realtime Worlds և Xen Studios-ի ներկայացուցիչներ։ Մինչև պաշտոնական ցուցադրումը, շշուկներ էին տարածվում, որը ստուդիան աշխատում է Crackdown խաղի նոր տարբերակի վրա, որը մշակվել էր Realtime Worlds-ի կողմից։ 2008 թվականի դեկտեմբերին տարածվեց տեղեկություն, ըստ որի Ruffian Games-ը ստեղծվել էր Crackdown-ի շարունակության մշակման համար։ 
E3 2009-ի ժամանակ ընկերությունը ցուցադրեց իր նախագիծը՝ Crackdown 2, որը թողարկվեց 2010 թվականի հուլիսի 6-ին Հյուսիսային Ամերիկայում։ 
Հայտարարվեց, որը ստուդիան զբաղվում է Streets of Rage խաղի վերագործարկմամբ, որը նախատեսված էր Sega-ի համար։
2013 թվականի փետրվարի 19-ին Ruffian Games-ը ցուցադրեց իր նոր նախագիծը՝ Tribal Towers։ Նրանք նաև հաստատեցին, որ ներկա պահին չեն աշխատում Crackdown-ի շարունակության վրա։ 
2014 թվականի հունվարի 27-ին Ruffian Games-ը հայտարերեց, որ Tribal Towers վերծվել է նոր նախագծի դառնալով՝ Game of Glens։ 
2014 թվականի օգոստոսի 12-ին Ruffian Games-ը Gamescom-ի ժամանակ ցուցադրեց Hollowpoint խաղը, որը նախատեսված էր PlayStation 4 խաղային համակարգերի և անհատական համակարգիչների համար։ Խաղը պետք է հրապարակվեր Paradox Interactive-ի կողմից։ Սակայն 2016 թվականի մարտին Ruffian Games-ը հայտարարեց, որ դադարեցնում է Paradox-ի հետ համագործակցությունը և խաղի մշակումը դադարեցվեց։ 
2019 թվականի հոտեմբերին հայտարարվեց, որ ընկերությունը աշխատանքեր է կատարում Rockstar Games-ի հետ մի քանի չցուցադրված նախագծերի վրա։ 
2020 թվականի հեկտեմբերին ընկերությունը գնվեց Take-Two Interactive ընկերության կողմից և դարձավ Rockstar Games-ի մասը։ Ընկերությունը անվանափոխվեց դառնալով՝ Rockstar Dundee։ 


== Խաղերի ցանկ ==


=== Հավելյալ մշակումներ ===


== Ծանոթագրություններ ==
Արզնի օդանավակայան

Արզնիի օդանավակայան, (նախկինում հայտնի նաև՝ Եղվարդի օդանավակայան), ռազմական օդանավակայան Նոր Հաճն քաղաքի մոտ, Երևանից 13կմ հյուսիս և Արզնիից 2կմ արևմուտք։
Օդանավակայանը ծառայում է որպես Արմենակ Խանփերյանցի անվան ռազմական ավիացիոն համալսարանի ուսումնական բազա։ Այն պատկանում է Հայաստանի պաշտպանության նախարարությանը։ Օդանավակայանում տեղի են ունենում ուսումնամարզական վարժանքներ և ռազմական ցուցահանդեսներ, ինչպես նաև հեռակառավարվող ինքնաթիռների միջոցառումներ։ Օդանավակայանում ներկայումս տեղակայված են մի քանի Անտոնով Ան-2, Յակովլև Յակ-52 և Piper Archer ինքնաթիռներ, ինչպես նաև մի քանի Մի-2 ուղղաթիռներ, որոնք օգտագործվում են ուսուցման համար։
Կառավարության 2022 թվականի որոշմամբ օդանավակայանը կծառայի միայն ռազմական նպատակով։


== Տես նաև ==
Հայաստանի օդանավակայանների ցանկ
Հայաստանի զինված ուժեր
Տրանսպորտ Հայաստանում


== Ծանոթագրություններ ==
1506

1506 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1506 թվականն է, 
XVI դարի 6-րդ տարին։


== Դեպքեր ==


=== Վատիկան ===
Հունվարի 14՝ Հռոմում հայտնաբերվում է «Լաոկոոնը և իր որդիները» դասական արձանախումբը։ Ջուլիանո դա Սանգալոյի և Միքելանջելոյի խորհրդով Հուլիոս II Պապը ձեռք է բերում այն և մեկ ամիս անց տեղադրում Վատիկանի թանգարանում։
Հունվարի 22՝ Հռոմի Պապ Հուլիոս II-ի նախաձեռնությամբ ստեղծվեց Վատիկանի զինված ուժերի գլխավոր մաս կազմող շվեյցարական գվարդիան։
Ապրիլի 18՝ Հուլիոս II-ը Հռոմում դնում է Սուրբ Պետրոսի նոր տաճարի հիմնաքարը։


== Ծնունդներ ==


== Մահեր ==
Մայիսի 20՝ Քրիստափոր Կոլումբոս, իտալացի բնախույզ (ծն. 1446)Հոկտեմբերի 17 - Հովհաննես Է Աջակիր, Ամենայն Հայոց կաթողիկոս 1474-ից։ Հաջորդել է Սարգիս Բ Աջատարին
Սուրբ Պետրոսի ամրոց

Սուրբ Պետրոսի ամրոց կամ  Բոդրում ամրոց (թուրքերեն՝ Bodrum Kalesi), միջնադարյան ամրոց Թուրքիայի  Բոդրում քաղաքում` անտիկ Հալիկառնասի քաղաքի տարածքում։ 2016 թվականին ներառվել է Թուրքիայում ՅՈՒՆԵՍԿՕ-ի համաշխարհային ժառանգության օբյեկտների նախնական ցուցակում։
Ամրոցը կառուցվել է 15-րդ դարում Հռոդոսի հիվանդախնամների միաբանության ասպետների կողմից։ Ավելի վաղ այդտեղ գտնվել է Հին աշխարհի յոթ հրաշալիքներից մեկը՝ Կարիայի տիրակալ Մավսոլի (հուն․ Μαύσωλος) դամբարանը։ Այն վնասվել է մի քանի երկրաշարժերից և 1402 թվականին փլուզվել։ Հետագայում  խաչակիրները ամրոցի պատերի կառուցման ժամանակ օգտագործել են դամբարանի բեկորների մի մասը որպես շինարարական նյութ։
Ամրոցի կառուցումն սկսվել է 1404 թվականին։ Ամրաշինությունների կառուցումն իրականացվել է ճարտարապետ Հայնրիխ Շլեգելոտի ղեկավարությամբ։ 1406 թվականին կառուցվել է ամրոցի մատուռը, և իսկ պատերն ավարտին են հասցվել միայն 1437 թվականին։ Ավելի ուշ իսպանացի ասպետներն այն վերակառուցել են գոթական ոճով։ 
Մի քանի տասնամյակների ընթացքում ամրոցը պարբերաբար պաշարել են Օսմանյան կայսրության զորքերը, սակայն հաջողության չեն հասել։ 1482 թվականին գահին տիրանալու անհաջող փորձից հետո այստեղ թաքնվել է սուլթան Մեհմեդ II-ի որդին և սուլթան Բայազիդ II-ի եղբայրը։
1494 թվականին մայրցամաքի կողմից լրացուցիչ ուժեր են պահանջվել, որպեսզի  ամրոցը պաշտպանները կարողանան դիմադրել թուրքերի հարձակումներին։ Այդ նպատակով մարտիկները նորից օգտագործել են քարեր Մավսոլի գերեզմանից։ Հիվանդախնամների միաբանության մեծ վարպետ Ֆաբրիցիո դել Կարետտոն   կարգադրել է կառուցել կլոր բաստիոն։ Մինչև 1507 թվականի ասպետները դամբարանից տարել են վերջին քանդակները, որոնցով զարդարված էին նրա պատերը։
Մինչև 1522 թվականն աշխարհի  հրաշալիքներից մեկը վերջնականապես  ավերվել է, և նույն թվականի դեկտեմբերին ամրոցը հանձնվել է սուլթան Սուլեյմանին։ Միաբանության բոլոր կառույցներն ու ամրոցներն անցել են թուրքերին, իսկ մատուռը վերածվել  է մզկիթի։
1962 թվականին նախկին ամրոցի շինություններում ստեղծվել է Ստորջրյա հնագիտության թանգարան, որտեղ ցուցադրվում է ուլուբուրունյան գանձը ։


== Ծանոթագրություններ ==


== Գրականություն ==
Jean-Pierre Thiollet, Francis Fehr; François Roboth Bodream ou rêve de Bodrum. — Paris: Anagramme éditions, 2010. — 119 p. — ISBN 978-2-35035-279-4
Արսեն (անուն)

Արսեն, հայկական հատուկ անուն՝ արական սեռի։ Ըստ մի վարկածի՝ այն առաջացել է հայերեն «արսին» (արագիլ) բառից, մյուսի համաձայն՝ անվան իմաստը թարգմանվում է որպես «Ազնվական ռազմիկ»։ Անվան մեջ շեշտը, ինչպես այլ հայկական քրիստոնեական անունների մեծամասնությունում, ընկնում է առաջին վանկի վրա։
5-րդ դարի հայ պատմիչ Եղիշեն, նկարագրելով հայերի կռիվը պարսիկների հետ, նշում է Ինցիանցիների տոհմից «արդար Արսեն» իշխանին, որը զոհվել է սպարապետ Վարդան Մամիկոնյանի հետ նույն օրը։ 12-րդ դարի հայ նշանավոր բանաստեղծներից մեկը՝ Ներսես Շնորհալի (1100-1173), Ավարայրի ճակատամարտում (451 թ.) զոհված զինվորներին նվիրված իր շարականում, խոսելով Արսեն իշխանի մասին, նրան համեմատում է անբասիր էակի հետ։ Արսենը շարականում նկարագրվում է որպես արդարությամբ զարդարված էակ։


== Ծանոթագրություններ ==